આટલા શાનદાર પ્રદર્શન છતાં બીસીસીઆઇ મહિલા ખેલાડીઓને પુરુષ ખેલાડી સમોવડી નથી સમજતી. આ જ કારણે કદાચ બીસીસીઆઇની સત્તાવાર વેબસાઇટ પર એક પણ મહિલા ખેલાડીની કોઈ જ માહિતી ઉપલબ્ધ નથી. બીસીસીઆઇની સાઇટ પર તમે બધા પુરુષ ખેલાડીઓની માહિતી આસાનીથી જોઈ શકો છો, પરંતુ ભારતની મહિલા ખેલાડી બીસીસીઆઇની વેબસાઇટ પર ગાયબ જ છે. એ બહુ જ દુઃખ અને શરમની વાત છે કે વિશ્વકપમાં આટલા શાનદાર પ્રદર્શન બાદ પણ ભારતીય ક્રિકેટ બોર્ડની વેબસાઇટ પર આ મહિલા ખેલાડીઓ માટે એક પેજ પણ બનાવવામાં આવ્યું નથી.